**2. Rendkívüli települési támogatás**

**11. §**

(1) Rendkívüli települési támogatásban kell részesíteni:

*a)* Azt a személyt, aki létfenntartást veszélyeztető, rendkívüli élethelyzetbe került, valamint időszakosan létfenntartási vagy tartósan létfenntartási gonddal küzd.

*b)* Azt a személyt, aki elhunyt személy eltemettetéséről gondoskodott.

*c)* A gyermeket szülő anyát.

(2) A rendkívüli települési támogatásra az a személy jogosult, akinek családjában az egy főre eső nettó havi jövedelem nem haladja meg az öregségi nyugdíj legkisebb összegének

*a)* Az (1) bekezdés a) pontjában megjelölt támogatási forma esetén –kivétel létfenntartást veszélyeztető rendkívüli élethelyzet, amikor a támogatás jövedelemre tekintet nélkül állapítható meg – 100 %-át, egyedül élő esetén a 150 %-át

*b)* Az (1) bekezdés b) pontjában megjelölt támogatási forma esetén 250%-át, (250 %-t), egyedülélő esetén az 300 %-át

*c)* Az (1) bekezdés c) pontjában megjelölt támogatási forma esetén 500 %-át

(3) Létfenntartást veszélyeztető rendkívüli élethelyzet:

*a)* elemi kár,

*b)* baleset,

*c)* a Ptk szerinti hozzátartozó halála,

*d)* jövedelem igazolt elvesztése;

*e)* hosszantartó (3 hónapot meghaladó) súlyos betegség,

*f)* válsághelyzetben lévő várandós anya gyermekének megtartása,

*g)* gyermek családba való visszakerülésének elősegítése.

(4) Létfenntartási gondnak tekintendő különösen:

*a)* megfelelő élelmezés hiánya,

*b)* a lakhatás elvesztésének veszélye,

*c)* a közüzemi szolgáltatás megszűnésének veszélye,

*d)* aktív korúak ellátásában részesülő személy;

*e)* nyugdíjbiztosítási szervektől ellátásban részesülő személy, ha az ellátás havi összege az öregségi nyugdíj legkisebb összegét nem haladja meg.

*f)* 1 hónapot meghaladó táppénzes állomány,

*g)* a megfelelő ruházkodás hiánya,

*h)* gyermekét vagy gyermekeit egyedülállóként nevelő szülő;

*i)* munkahely létesítése esetén első alkalommal, a munkába járáshoz szükséges bérlet megvásárlásának nehézsége

*j)* gyermek, fiatal felnőtt iskoláztatása, illetve gyermek óvodakezdése,

*k)* óvodai, iskolai étkeztetés megfizetésének nehézségei,

*l)* nevelésbe vett gyermek családjával való kapcsolattartás,

*m)* hátrányos és halmozottan hátrányos gyermek,

*n)* fogyatékos vagy tartósan beteg családtag rehabilitációjának biztosítása;

*o)* napi megélhetési gondok

(5) A rendkívüli települési támogatás iránti kérelemhez mellékelni kell a jövedelemigazoláson túl a rendkívüli élethelyzet bekövetkeztét bizonyító igazolást, nyilatkozatot, így különösen:

*a)* keresőképtelenséget alátámasztó kórházi vagy orvosi igazolást,

*b)* terhesgondozásról szóló igazolást

*c)* elemi kár esetén nyilatkozatot a várható helyreállítási költségek összegéről

*d)* étkeztetést biztosító intézmény igazolását a térítési díj, illetve a fennálló hátralék összegéről

*e)* a tanulói vagy hallgatói jogviszony fennállását igazoló, az adott tanévre vonatkozó iskolalátogatási, illetve hallgatói jogviszony igazolást,

*f)* munkahely létesítéséhez nyújtott önkormányzati támogatás esetén a munkaszerződést, vagy a munkáltató kérelmező alkalmazásáról szóló nyilatkozatát.

**12. §**

(1) Iskoláztatásra tekintettel kért rendkívüli települési támogatás nem állapítható meg annak, aki jogszabály rendelkezése folytán vagy más forrásból ingyenes tankönyvellátásra jogosult.

(2) A fiatal felnőtt részére iskoláztatással összefüggő rendkívüli települési támogatás legfeljebb a jogosult 23. életévének betöltéséig és abban az esetben állapítható meg, ha közép- vagy felsőfokú oktatási intézmény nappali tagozatán tanul.

**13. §**

(1) Rendkívüli települési támogatásban kell részesíteni az elhunyt Rábagyarmati állandó lakóhellyel rendelkező hozzátartozóját vagy a temetésről gondoskodó más személyt, aki az elhunyt személy temetéséről gondoskodott, de arra nem volt köteles.

(2) Az (1) bekezdésben szabályozott rendkívüli települési támogatás iránti kérelemhez mellékelni kell:

*a)* a jövedelemigazolásokat, illetve nyilatkozatokat,

*b)* az eltemettető nevére szóló temetési számlák hitelesített másolati példányát,

*c)* amennyiben a haláleset nem Rábagyarmaton történt, a halotti anyakönyvi kivonat másolatát.

(3) A helyben szokásos legolcsóbb temetés összege 250 000.- Ft.

(4) Az (1) bekezdés szerinti rendkívüli települési támogatás összege megegyezik az öregségi nyugdíjminimum összegével.

(5) Az (1) bekezdésben szabályozott rendkívüli települési támogatás iránti kérelmet a haláleset anyakönyvezését követő 30 napon belül lehet benyújtani.

**14. §**

(1) Rendkívüli települési támogatásra jogosult a településen állandó lakóhellyel rendelkező, gyermeket szülő anya. A támogatás összege újszülöttenként a nyugdíjminimum 50 %-a, 100 Ft-ra kerekítve.

(2) A támogatás iránti kérelmet a gyermek születését követő 1 hónapon belül lehet benyújtani.

(3) Az (1) bekezdésben szabályozott támogatás iránti kérelemhez mellékelni kell:

*a)* a jövedelemigazolásokat, illetve nyilatkozatokat,

*b)* és a születési anyakönyvi kivonat másolatát.